Την περιπετειώδη καταδίωξη του φουσκωτού στο οποίο επέβαιναν έμποροι ναρκωτικών, καθώς και την ακινητοποίησή του από τα σκάφη του Λιμενικού Σώματος, έδωσε στη δημοσιότητα το Λιμενικό Σώμα και στο οποίο καταγράφονται συγκλονιστικές εικόνες.

Στα πλάνα που έχουν τραβηχτεί από ελικόπτερο φαίνεται η καταδίωξη του ταχυπλόου των που εντοπίστηκε κοντά στο Σίγρι και έπειτα από καταδίωξη ακινητοποιήθηκε από πυρά ελεύθερου σκοπευτή της Μονάδας Υποβρυχίων Αποστολών στις μηχανές του σκάφους.

Στην επιχείρηση του Λιμενικού συνελήφθησαν τρεις αλλοδαποί, ανοικτά της Μυτιλήνης.

Πρόκειται για δύο Αλβανούς και έναν Ιταλό υπήκοο, οι οποίοι επέβαιναν σε φουσκωτό ταχύπλοο που απέπλευσε από τις ακτές της Τουρκίας, το διάστημα από τη νύχτα της Τρίτης μέχρι τις πρώτες πρωινές ώρες της Τετάρτης.